༄༅།།སྔགས་སྲུང་མའི་གཏོར་འབུལ་ཁྱེར་བདེ་བཞུགས་སོ།།ན་མོ་བཛྲ་དྷ་རཱ་ཡ།འདིར་རྫོགས་པ་ཆེན་པོ་ཨ་ཏི་ཟབ་དོན་སྙིང་པོའི་བཀའ་སྲུང་ཡེ་ཤེས་ཀྱི་མ་མོ་སྔགས་ཀྱི་སྲུང་མའི་མཆོད་གཏོར་བྱ་བར་འདོད་པས་གཙང་མའི་སྟེགས་ལ་གཏོར་མ་གྲུ་གསུམ་ཤ་ཁྲག་གིས་བརྒྱན་པ་དང་།སྨན་
ཕུད་རཀྟ་ཉེར་སྤྱོད་ལྔ་སོགས་མཆོད་རྫས་རྣམས་ཚོགས་པར་བྱས་ལ།ཡི་དམ་གང་རུང་གི་བདག་བསྐྱེད་སྔོན་དུ་འགྲོ་བས་མཆོད་གཏོར་རྣམས་བྱིན་གྱིས་བརླབ།སྭ་བྷཱ་ཝས་སྦྱང་།མདུན་དུ་ཁྲག་མཚོ་ཀེང་རུས་ཁྲིར༔པད་ཉིའི་གདན་ལ་ཏྲག་ཡིག་ལས༔ཨེ་ཀ་ཙ་
ཏྲི་སྨུག་ནག་མདོག༔འཇིགས་ཚུལ་ཞལ་གཅིག་ཕྱག་གཉིས་མ༔རལ་གཅིག་སྤྱན་གཅིག་ནུ་མ་གཅིག༔མཆེ་གཅིག་མི་ཟད་ཁྲོ་ཚུལ་ཅན༔ཕྱག་གཡས་ཞིང་གི་དབྱུག་པ་འཕྱར༔གཡོན་པས་ཙིཏྟ་ལྕགས་
སྤྱང་འགྱེད༔གཅེར་བུ་དུར་ཁྲོད་རྒྱན་ཆ་དང་༔འཇའ་ཚོན་བེར་དང་སྤྲིན་དཀར་གསོལ༔བརྐྱང་བསྐུམ་སྟབས་ཀྱིས་གནས་པར་བསྒོམ༔དེའི་སྤྱི་བོར་ཨོཾ༔མགྲིན་པར་ཨཱཿསྙིང་གར་ཧཱུྃ༔ཧཱུྃ་ལས་འོད་
ཟེར་འཕྲོས་པས་སྔགས་ཀྱི་སྲུང་མ་འཁོར་བཅས་སྤྱན་དྲངས་པར་བསམ་ལ།བྷྱོཿདད་པ་དང་ནི་དམ་ཚིག་གིས༔སྔགས་སྲུང་ཁྲོ་མོ་རག་གདོང་མ༔དབྱིངས་ཀྱི་མ་མོ་དྲག་རྩལ་ཅན༔དམ་ཚིག་དབང་གིས་སྤྱན་
འདྲེན་ན༔སྔོན་གྱི་ཞལ་བཞེས་དམ་བཅས་བཞིན༔བསྟན་པ་བསྲུང་ཕྱིར་གཤེགས་སུ་གསོལ༔ཨོཾ་རུ་རུ་ཨེ་ཀ་ཙ་ཏི་སྙིང་ཁ་རཀ་མོ་རུ་ལུ་རུ་ལུ་ཧཱུྃ་བྷྱོ་ཧཱུྃ་ཛཿཛཿཞེས་སྤྱན་དྲངས།ཏྲག་རཀྵ་ས་མ་ཡ་ཏིཥྛནྟུས་བཞུགས་སུ་

གསོལ༑ཨརྑྷཾ་ནས་ཤཔྡའི་བར་གྱིས་ཕྱི་མཆོད་དང་།མ་ཧཱ་པཉྩ་ཨ་མྲྀ་ཏ་ཁཱ་ཧི༔མ་ཧཱ་རཀྟ་ཁཱ་ཧི༔ཞེས་སྨན་རག་འབུལ།འབོད་སྔགས་མཐར་ས་པ་རི་ཝཱ་ར་ཨི་དཾ་བ་ལིངྟ་ཁ་ཁཱ་ཁཱ་ཧི་ཁཱ་ཧི༔ཞེས་བཏགས་པ་གསུམ་མམ་བདུན་གྱིས་གཏོར་མ་འབུལ།
བསྟོད་པ་ནི།བྷྱོཿབསྐལ་པ་མེ་ལྟར་འབར་བའི་དུར་ཁྲོད་ནས༔ཤིན་ཏུ་གསོད་པའི་སྨུག་ནག་ཁྲོས་མ་ནི༔ནམ་མཁའི་གཟུགས་ཅན་ལྷོ་སྤྲིན་གོས་སུ་གྱོན༔ཙིཏྟ་ཟ་ཞིང་དམ་ཉམས་སྙིང་ཁྲག་འདྲེན༔ཞིང་
ཆུང་དབྱུགས་པས་དགྲ་སྙིང་ཚལ་པར་འགས༔འཇིགས་བྱེད་ཆེན་པོ་རལ་པའི་ཐོར་ཚུགས་ཅན༔དཔྲལ་ན་སྤྱན་གཅིག་སྲིད་གསུམ་ཁོང་ནས་འབྱིན༔ཞལ་ན་ཚེམས་གཅིག་དགྲ་བོའི་སྲོག་གཅོད་མ༔བྲང་
ན་ནུ་གཅིག་སྒྲུབ་མཆོག་བུ་བཞིན་སྐྱོང་༔ཤ་ཁྲག་ལོངས་སྤྱོད་དམར་གཏོར་འདི་གསོལ་ལ༔དམ་ཚིག་དབང་གིས་དམ་ཉམས་གཤེད་མ་མཛོད༔མ་མོ་སྲོག་ལ་དགྱེས་ཕྱིར་འདི་གསོལ་ལ༔བདག་གིས་
བཅོལ་བའི་ཕྲིན་ལས་སྒྲུབ་པར་མཛོད༔དམ་ཚིག་དུས་ལ་བབ་བོ་ས་མ་ཡ༔ཞེས་བསྟོད་ནས།སྔགས་སྲུང་མ་མོ་འཁོར་དང་བཅས་པ་ཡིས༔གསང་སྔགས་བསྟན་པ་དར་ཞིང་རྒྱས་པ་དང་༔བདག་ཅག་འགལ་
རྐྱེན་ཀུན་ཞི་མཐུན་པའི་རྐྱེན༔མ་ཚང་མེད་འབྱོར་བསམ་དོན་ལྷུན་གྲུབ་མཛོད༔ཅེས་གསོལ་ཞིང་གཏོར་མ་སྟོབ་པ་དང་བཟོད་གསོལ་གཤེགས་བསྡུ་རྣམས་བྱའོ།།ཞེས་པའང་རིག་པ་འཛིན་པ་འགྱུར་མེད་རྡོ་རྗེས་སྦྱར་བ་དགེ་ལེགས་འཕེལ་གྱུར་ཅིག།།།